ai4bharat/Pralekha huggingface dataset:
జల శక్తి మంత్రిత్వ శాఖ
తెలంగాణ రాష్ట్ర ప్రభుత్వ అభ్యర్థన మేరకు అంతర్ రాష్ట్ర నదీ జలాల వివాదాల  చట్టం, 1956 కింద కృష్ణా జల వివాద ట్రిబ్యునల్-IIకి సంబంధించిన నిబంధనలను ఆమోదించిన కేంద్ర మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఐఎస్ఆర్డబ్ల్యూడి యాక్ట్లోని సెక్షన్ 5 కింద తెలంగాణ మరియు ఆంధ్రప్రదేశ్ రాష్ట్రాల మధ్య ప్రస్తుతం ఉన్న కృష్ణా జలాల వివాదాల ట్రైబ్యునల్-II కి మరింత రిఫరెన్స్  జారీకి ఆమోదం తెలిపింది. ఇది చట్టపరమైన అభిప్రాయాన్ని స్వీకరించడం మరియు దాని ఆధ్వర్యంలో తెలంగాణ ప్రభుత్వం  ఫిర్యాదులో అంతర్ రాష్ట్ర నదీ జలాల వివాదాల  చట్టం, 1956 సెక్షన్  కింద లేవనెత్తిన సమస్యలపై ఆధారపడి ఉంటుంది.
కృష్ణా నదీ జలాల వినియోగం, పంపిణీ లేదా నియంత్రణపై రెండు రాష్ట్రాల మధ్య వివాదాల పరిష్కారం తెలంగాణ మరియు ఏపీ రెండు రాష్ట్రాలలో వృద్ధికి కొత్త మార్గాలను తెరుస్తుంది మరియు ఈ రెండు రాష్ట్రాల ప్రజలకు ప్రయోజనకరంగా ఉంటుంది. తద్వారా మన దేశ నిర్మాణంలో సహాయపడుతుంది.
ఐఎస్ఆర్డబ్ల్యూడి చట్టం, 1956 సెక్షన్ 3 ప్రకారం పార్టీ రాష్ట్రాలు చేసిన అభ్యర్థనలపై కేంద్ర ప్రభుత్వం 02.04.2004న కృష్ణా జల వివాదాల ట్రిబ్యునల్-IIని ఏర్పాటు చేసింది. తదనంతరం 02.06.2014న భారత యూనియన్లో తెలంగాణ రాష్ట్రంగా ఏర్పడి ఉనికిలోకి వచ్చింది. ఆంధ్రప్రదేశ్ పునర్వ్యవస్థీకరణ చట్టం , 2014లోని సెక్షన్ 89 ప్రకారం, ఏపిఆర్ఏ, 2014లోని పేర్కొన్న సెక్షన్లోని క్లాజులు  మరియు లను పరిష్కరించడానికి కెడబ్ల్యూడిటి-II పదవీకాలం పొడిగించబడింది.
తదనంతరం, తెలంగాణ ప్రభుత్వం  14.07.2014న భారతప్రభుత్వ జలవనరులు, నది అభివృద్ధి & గంగా పునరుజ్జీవన శాఖ , జలశక్తి మంత్రిత్వ శాఖ  ఫిర్యాదును ఫార్వార్డ్ చేసింది. కృష్ణా నదీ జలాల వినియోగం, పంపిణీ లేదా నియంత్రణపై వివాదాన్ని ఇది సూచిస్తోంది. 2015లో గౌరవనీయ సుప్రీం కోర్ట్ లో జీఒటి ద్వారా రిట్ పిటీషన్ కూడా దాఖలు చేయబడింది. 2018లో జీఒటి డిఒడబ్ల్యూఆర్,ఆర్డి&జీఆర్,ఎంఒజేఎస్ని కంప్లైంట్ చేయడం ద్వారా ప్రస్తుత కెడబ్ల్యూడిటి-IIకి ఫిర్యాదు చేయాలని అభ్యర్థించింది. తెలంగాణ మరియు ఆంధ్రప్రదేశ్ రాష్ట్రాల మధ్య సూచన పరిధి మాత్రమే. ఈ విషయం తరువాత 2020లో గౌరవనీయ మంత్రి  ఆధ్వర్యంలో జరిగిన 2వ అపెక్స్ కౌన్సిల్ సమావేశంలో చర్చించబడింది. 2వ అపెక్స్ కౌన్సిల్ సమావేశంలో చర్చించినట్లుగా జీఒటి 2021లో పేర్కొన్న రిట్ పిటిషన్ను ఉపసంహరించుకుంది మరియు తదనంతరం ఈ విషయంలో డిఒడబ్ల్యూఆర్,ఆర్డి&జీఆర్ ద్వారా చట్ట & న్యాయ మంత్రిత్వ శాఖ  యొక్క చట్టపరమైన అభిప్రాయాన్ని కోరింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 మహమ్మారిపై పోరాటం చేస్తున్న వైద్య ఆరోగ్య సిబ్బంది వ్యక్తిగత సంరక్షణా పరికరాలను ధరించడం మనకు తెలిసిందే. దీన్నే పర్సనల్ ప్రొటెక్టివ్ ఎక్విప్ మెంట్  అంటారు. ఈ పిపిఇలో ఉపయోగించే యాంటీ వైరల్ నానో కోటింగ్, నానో ఆధారిత మెటీరియల్ను తయారు చేయడానికిగాను ప్రతిపాదనల రూపంలో సూచనలు, సలహాలు ఇవ్వాలని కేంద్ర శాస్త్ర సాంకేతిక విభాగం  విజ్ఙప్తి చేస్తోంది. సైన్స్ అండ్ ఇంజినీరింగ్ బోర్డ్  పోర్టల్ లో ఈ విజ్ఞప్తిని చేశారు. ఈ ప్రతిపాదనల్ని భాగస్వామ్య పరిశ్రమలకు లేదా స్టార్టప్ కంపెనీలకు పంపుతామని డిఎస్ టి తెలిపింది. అలాంటి నానో కోటింగ్ మెటీరియల్ అనేది కోవడ్ -19 మహమ్మారిపై పోరాటానికి ఉపయోగపడుతుందని డిఎస్ టి వివరించింది. తాము చేపట్టిన ఈ నానో మిషన్ విజయవంతం కావడానికి అకడమిక్ సంస్థలు, ఇతర పారిశ్రామిక సంస్థలు ఉపయోగపడాలనే ఈ ప్రకటన ఇచ్చినట్టు డిఎస్ టి తెలిపింది.
కోవిడ్ -19 పై పోరాటంలో భాగంగా వాడుతున్న మూడు పొరల మెడికల్ మాస్కులు, ఎన్ -95 రెస్పిరేటర్ లేదా మెరుగైన మాస్కుల తయారీకి, పిపిఇల తయారీలో వాడే యాంటీ వైరల్ నానో కోటింగులను అభివృద్ధి చేయాలనే లక్ష్యంతో ఈ ప్రకటన ఇచ్చినట్టు డిఎస్ టి వివరించింది.
(ఈ ప్రతిపాదనల్ని ఈ నెల 30 లోపు పంపాల్సి వుంటుంది. అంతర్జాతీయ ప్రమాణాలకు అనుగుణంగా ప్రతిపాదనలు పంపాలని కోరారు.
దీనికి సంబంధించిన మరిన్ని వివరాలను www.serbonline.in లో చూడవచ్చు. సంప్రదించాలన్సిన శాస్త్రవేత్తలు :
డాక్టర్ టి. తంగరాద్ జౌ, సైంటిస్ట్ ఇ, ఎస్ ఇఆర్ బి, ఇమెయిల్ ttradjou@serb.gov.in
డాక్టర్ నాగ భూపతి మోహన్, సైంటిస్ట్ ఇస, డిఎస్ టి Email: boopathy.m[at]gov[dot]in
శ్రీ రాజీవ్ ఖన్నా, సైంటిస్ట్ సి, డిఎస్ టి Email: Khanna.rk[at]nic[dot]in
మరిన్ని వివరాలకోసం సంప్రదించాల్సిన శాస్త్రవేత్తలు
డాక్టర్ మిలింద్ కులకర్ణి, సైంటిస్ట్ జి అండ్ హెడ్, నానో మిషన్, డిఎస్ టి
ఇ మెయిల్ : మిలింద్ @ ఎన్ ఐ సి. milind[at]nic[dot]in, Mob.: +91-9650152599, 9868899962
ప్రధాన మంత్రి కార్యాలయం
బెంగళూరు లోని కేంబ్రిడ్జ్ లేఅవుట్ లో భారతదేశం లోని ఒకటో 3-డి ముద్రిత తపాలా కార్యాలయాన్ని ప్రశంసించిన ప్రధాన మంత్రి
బెంగళూరు లోని కేంబ్రిడ్జ్ లేఅవుట్ లో భారతదేశం లోని ఒకటో 3-డి ముద్రిత తపాలా కార్యాలయం రూపుదాల్చడం మన దేశం యొక్క నూతన ఆవిష్కరణ లు మరియు ప్రగతి కి నిదర్శన గా ఉందంటూ ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి X లో -
‘‘బెంగళూరు లోని కేంబ్రిడ్జ్ లేఅవుట్ లో భారతదేశం లోని మొట్టమొదటి 3-డి ప్రింటెడ్ పోస్టాఫీసు ను చూసి భారతదేశం లో ప్రతి ఒక్కరు గర్వపడతారు. ఇది మన దేశం యొక్క నూతన ఆవిష్కరణల కు మరియు ప్రగతి కి ఒక ప్రమాణం గా ఉండడం తో పాటుగా ఇది ఆత్మనిర్భర్ భారత్ స్ఫూర్తి ని కూడా చాటి చెబుతున్నది. తపాలా కార్యాలయం నిర్మాణాన్ని పూర్తి చేయడం లో కఠోరం గా శ్రమించినటువంటి వారికందరికి అభినందన లు.’’ అని పేర్కొన్నారు.
(
ప్రధాన మంత్రి కార్యాలయం
యోగా ప్రాధాన్యంపై ఐరాస ప్రధాన కార్యదర్శి.. ప్రధానమంత్రి సందేశం
మానవ జీవన శ్రేయస్సులో యోగాభ్యాసానికిగల ప్రాముఖ్యంపై ఐక్యరాజ్య సమితి ప్రధాన కార్యదర్శి ఆంటోనియో గుటెరెజ్ అభిప్రాయంతో ప్రధానమంత్రి శ్రీ నరేంద్ర మోదీ ఏకీభవించారు. యోగా దినోత్సవం మనందర్నీ మరింత సన్నిహితం చేయడంతోపాటు భూగోళం చక్కగా వర్ధిల్లేలా నడచుకోవాల్సిన ఆవశ్యకతను గుర్తించేలా స్ఫూర్తినివ్వాలని ఈ సందర్భంగా ఆయన ఆకాంక్షించారు.
ఈ నేపథ్యంలో ఐరాస ప్రధాన కార్యదర్శి ఒక ట్వీట్ ద్వారా పంపిన సందేశంలో- ప్రస్తుత విభజిత ప్రపంచంలో లక్షలాది ప్రజానీకాన్ని యోగాభ్యాసం ఒకే వేదికపైకి తెస్తుందని, ఇది సమష్టి సామర్థ్యం, సామరస్యం, శాంతికి బలమైన మూలస్తంభమని పేర్కొన్నారు.
ఈ మేరకు ఐరాస ప్రధాన కార్యదర్శి ట్వీట్కు స్పందనగా ప్రధానమంత్రి ఇచ్చిన సందేశంలో:
“యోగా ప్రాముఖ్యంపై ఐరాస ప్రధాన కార్యదర్శి @antonioguterres అభిప్రాయంతో పూర్తిగా ఏకీభవిస్తున్నాను. యోగాభ్యాసం మనందర్నీ మరింత దగ్గర చేయడంతోపాటు భూగోళం ఆరోగ్యాన్ని మెరుగుపరచగలదు” అని ఆయన ఆశాభావం వ్యక్తం చేశారు.
మానవ వనరుల అభివృద్ధి మంత్రిత్వ శాఖ
కేంద్రీయ విశ్వవిద్యాలయాల , బిల్లు 2022ను ఆమోదించిన లోక్సభ
గతి శక్తి విశ్వవిద్యాలయం రవాణా రంగాల కోసం ప్రపంచ స్థాయి, బహు శాస్త్ర మిశ్రిత , బహు మితీయ, భవిష్యత్ సంస్థగా ఉంటుంది - శ్రీ ధర్మేంద్ర ప్రధాన్
నేషనల్ రైల్ అండ్ ట్రాన్స్పోర్టేషన్ ఇన్స్టిట్యూట్ ని డీమ్డ్ టుబి యూనివర్శిటీని గతి శక్తి విశ్వవిద్యాలయంగా మార్చడానికి కేంద్రీయ విశ్వవిద్యాలయాలు , బిల్లు 2022ను లోక్సభ ఈరోజు ఆమోదించింది.
లోక్సభలో కేంద్ర విద్య, నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ సమాధానమిస్తూ, ప్రధాన మంత్రి శ్రీ నరేంద్ర మోదీ ఎల్లప్పుడూ భవిష్యత్తు కోసం ఒక దృక్పథంతో పనిచేస్తారని, ఆయన నాయకత్వంలో, నాల్గవ పారిశ్రామిక విప్లవాన్ని స్వీకరించడానికి సిద్ధంగా ఉండాలని చెప్పారు. ప్రధాన మంత్రి శ్రీ నరేంద్ర మోదీ నేతృత్వంలో జరుగుతున్న సాంకేతిక పరిణామాల గురించి కూడా ఆయన ప్రస్తావిస్తూ, 2022 నాటికి భారతదేశం ఫ్రాన్షియర్ టెక్నాలజీల విషయంలో ఆత్మనిర్భర్గా మారుతుందని అన్నారు.
రోడ్లు, రైల్వేలు, షిప్పింగ్, విమానయానం మొదలైన వాటితో కూడినది ఎల్ఆర్ఎస్. రవాణా రంగం వృద్ధి, చిన్న నగరాల్లో దేశవ్యాప్తంగా విమానాశ్రయాల నిర్మాణం, విమాన ట్రాఫిక్ను పెంచడం భారతదేశ ప్రజల ఆకాంక్షలను ప్రతిబింబిస్తున్నాయని ఆయన అన్నారు. రవాణా రంగంలో జరుగుతున్న పరివర్తనల కోసం సంస్థను నిర్మించాలని, విజ్ఞాన భాండాగారాన్ని నిర్మించాలని, పరిశోధనలు నిర్వహించాలని, ఉత్తమ విధానాలను రూపొందించాలని, నైపుణ్యాభివృద్ధిని సులభతరం చేయాలని, సామర్థ్య పెంపునకు కృషి చేయాలని, రవాణా రంగం వృద్ధికి దోహదపడాలని పిలుపునిచ్చారు. భవిష్యత్తులో విద్యార్థులు స్టెమ్తో పాటు పర్యావరణం, వాణిజ్యం, సామాజిక శాస్త్రాలను నేర్చుకోవాలని, మౌలిక రంగంలో విజయం సాధించాలన్నారు. ఈ విధంగా గతి శక్తి విశ్వవిద్యాలయం అని పిలువబడే ప్రపంచ స్థాయి, బహు శాస్త్ర మిశ్రిత, బహు మితీయ, భవిష్యత్ సంస్థ ఏర్పాటైంది. జాతీయ దృక్పథానికి అనుగుణంగా ఎక్కువ మంది యువతను ప్రధాన స్రవంతి విద్య మరియు నైపుణ్య పర్యావరణ వ్యవస్థలోకి తీసుకురావాల్సిన అవసరం గురించి మంత్రి మాట్లాడారు. విద్యా వ్యవస్థ. ఉద్యోగాన్వేషణే కాకుండా ఉద్యోగాల సృష్టికర్తల తరాన్ని సృష్టించడమే మా ప్రయత్నం అని అన్నారు. వాగ్దానం చేసిన వాటిని అందించే కొత్త పని సంస్కృతి భారతదేశంలో అభివృద్ధి చెందుతోందని శ్రీ ప్రధాన్ అన్నారు.
ప్రధాన మంత్రి కార్యాలయం
సిక్కిమ్ స్థాపన దినం నాడు ఆరాష్ట్ర ప్రజల కు శుభాకాంక్షలు తెలిపిన ప్రధాన మంత్రి
సిక్కిమ్ స్థాపన దినం సందర్భం లో ప్రధాన మంత్రి శ్రీ నరేంద్ర మోదీ ఆ రాష్ట్ర ప్రజల కు శుభాకాంక్షల ను వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
‘‘సిక్కిమ్ కు చెందిన నా సోదరీమణుల కు మరియు నా సోదరుల కు ఇవే రాష్ట్ర స్థాపన దినం శుభాకాంక్ష లు. సిక్కిమ్ ప్రజలు వివిధ రంగాల లో వారికంటూ విశిష్టమైన గుర్తింపు ను తెచ్చుకొన్నారు, మరి వారు దేశం ఉన్నతి కి అపారమైనటువంటి తోడ్పాటుల ను అందిస్తున్నారు కూడాను. రాష్ట్ర ప్రజానీకాని కి అంతటికీ సంతోషం యొక్క మరియు చక్కని ఆరోగ్యం యొక్క దీవెన లు లభించు గాక.’’ అని పేర్కొన్నారు.
(
ఫుడ్ ప్రాసెసింగ్ పరిశ్రమల మంత్రిత్వ శాఖ
ప్రధాన మంత్రి కృషి సంపద యోజన కింద వ్యవసాయ ఉత్పత్తుల సంరక్షణ మరియు ప్రాసెసింగ్
కేంద్ర ఫుడ్ ప్రాసెసింగ్ మంత్రిత్వ శాఖ 2021-22 ఆర్థిక సంవత్సరంలో ప్రధాన మంత్రి కిసాన్ సంపద యోజన కింద మొత్తం 17 ప్రాజెక్టులను వివిధ ఉప పథకాల కింద మంజూరు చేసింది. ఈ ప్రాజెక్టుల వార్షిక ప్రాసెసింగ్ సామర్థ్యం 3.6428 లక్షల మెట్రిక్ టన్నులు మరియు వార్షిక నిల్వ సామర్థ్యం 2.2149 లక్షల మెట్రిక్ టన్నులు.
: 17 ప్రాజెక్టుల వివరాలు క్రింది విధంగా ఉన్నాయి:
|
|
క్ర సం
|
|
పథకం
|
|
ఆమోదించబడిన ప్రాజెక్ట్ల సంఖ్య
|
|
1
|
|
ఆగ్రో ప్రాసెసింగ్ క్లస్టర్లు 
|
|
7
|
|
2
|
|
ఫుడ్ ప్రాసెసింగ్/ప్రిజర్వేషన్ కెపాసిటీ  సృష్టి/విస్తరణ
|
|
3
|
|
3
|
|
ఇంటిగ్రేటెడ్ కోల్డ్ చైన్ & వాల్యూ అడిషన్ ఇన్ఫ్రాస్ట్రక్చర్ 
|
|
5
|
|
4
|
|
మెగా ఫుడ్ పార్క్స్ 
|
|
2
|
|
|
|
మొత్తం
|
|
17
: 2021-22 సంవత్సరంలో మంజూరైన 17 ప్రాజెక్టుల ఉపాధి సామర్థ్యం 11,137
ఈ సమాచారాన్ని ఫుడ్ ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు లోక్సభలో లిఖితపూర్వక సమాధానంలో తెలిపారు.
(Visitor Counter : 99
ఆర్థిక మంత్రిత్వ శాఖ
ఐఎఫ్ఎస్సీలో ఆర్ఈఐటీలు, ఇన్విట్ల కోసం నియంత్రణ విధానాన్ని ప్రకటించిన ఐఎఫ్ఎస్సీఏ
స్థిరాస్తి పెట్టుబడి ట్రస్టులు , మౌలిక సదుపాయాల పెట్టుబడి ట్రస్టులు  కోసం నియంత్రణ విధానాన్ని 'ఇంటర్నేషనల్ ఫైనాన్షియల్ సర్వీసెస్ సెంటర్స్ అథారిటీ'  ప్రకటించింది. 'గుజరాత్ ఇంటర్నేషనల్ ఫైనాన్స్ టెక్సిటీ ఇంటర్నేషనల్ ఫైనాన్స్ సర్వీసెస్ సెంటర్' లో ఆర్థిక కార్యకలాపాలు, సేవలను పెంపొందించే లక్ష్యంతో ఈ విధానాన్ని సూచించింది.
గిఫ్ట్ ఐఎఫ్ఎస్సీలోని స్టాక్ ఎక్స్ఛేంజీల్లో నమోదుకు, ఎఫ్ఏటీఎఫ్ పరిధిలో ఉన్న ఆర్ఈఐటీలు, ఇన్విట్లు వంటి ప్రపంచ భాగస్వాములకు ఐఎఫ్ఎస్సీఏ అనుమతినిచ్చింది. దీంతోపాటు, ప్రైవేట్ పెట్టుబడుల ద్వారా నిధులు సేకరించడానికి కూడా ఇన్విట్లకు అనుమతి లభించింది.
స్థిరాస్తులు, మౌలిక సదుపాయాల ప్రాజెక్టుల్లో పెట్టుబడులకు, ముఖ్యంగా ఐఎఫ్ఎస్సీ భారత్, విదేశీ పరిధుల్లో పెట్టుబడులు పెట్టడానికి ఐఎఫ్ఎస్సీలో నమోదైన ఆర్ఈఐటీలు, ఇన్విట్లకు అనుమతి వచ్చింది. ప్రపంచ ఆర్థిక కేంద్రాల విధానాలకు అనుగుణంగా ఈ అనుమతి లభించింది.
ఐఎఫ్ఎస్సీ లేదా భారత్ కాకుండా  ఇతర అనుమతించదగిన పరిధిలో నమోదైన ఆర్ఈఐటీలు, ఇన్విట్లు.. ఐఎఫ్ఎస్సీలోని గుర్తింపు పొందిన స్టాక్ ఎక్స్ఛేంజీల్లో నమోదు కావడానికి, వ్యాపారం చేయడానికి అనుమతి దొరికింది. ఇది వారి స్వదేశీ అధికార పరిధికి అనుగుణంగా ఉంటుంది.
ఐఎఫ్ఎస్సీలో ఆర్ఈఐటీలు, ఇన్విట్ల నమోదు; ఐఎఫ్ఎస్సీలోని స్టాక్ ఎక్స్ఛేంజీల అవసరాలకు అనుగుణంగా ఉంటుంది.
ఐఎఫ్ఎస్సీలోని సంస్థలు, అంతర్జాతీయంగా స్థిరాస్తి, మౌలిక సదుపాయాల రంగాల్లో పెట్టుబడులు పెట్టి, ప్రయోజనం పొందవచ్చు.
ఆర్ఈఐటీలు, ఇన్విట్ల విధానంపై మరిన్ని వివరాలను ఐఎఫ్ఎస్సీఏ వెబ్సైట్లో https://ifsca.gov.in/Circular లింక్ ద్వారా చూడవచ్చు.
ప్రధాన మంత్రి కార్యాలయం
ఎస్ఎఎఫ్ఎఫ్ చాంపియన్ శిప్ 2023 ను గెలిచినందుకుభారతీయ ఫుట్ బాల్ జట్టు కు అభినందన లు తెలిపిన ప్రధాన మంత్రి
ఎస్ఎఎఫ్ఎఫ్ చాంపియన్ శిప్ 2023 ను గెలిచినందుకు భారతీయ ఫుట్ బాల్ జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి ఒక ట్వీట్ లో -
‘‘భారతదేశం మరొక్క మారు విజేత గా నిలచింది. ఎస్ఎఎఫ్ఎఫ్ చాంపియన్ శిప్ 2023 లో బ్లూ టైగర్స్ సర్వోచ్చ స్థానాన్ని చేజిక్కించుకొన్నారు. మన క్రీడాకారుల కు ఇవే అభినందన లు. ఈ క్రీడాకారుల దృఢ సంకల్పం మరియు పట్టుదల తో నిండినటువంటి భారతదేశ జట్టు యొక్క అసాధారణమైనటువంటి యాత్ర వర్థమాన క్రీడాకారుల కు ప్రేరణ ను అందిస్తూనే ఉంటుంది.’’ అని పేర్కొన్నారు.
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
స్వచ్ఛ వాయు సర్వేక్షణ్- నేషనల్ క్లీన్ ఎయిర్ ప్రోగ్రామ్  కింద నగరాలకు ర్యాంకింగ్
సెప్టెంబర్ 23-24 తేదీలలో గుజరాత్లోని ఏక్తా నగర్లో పర్యావరణం, అటవీ మరియు వాతావరణ మార్పుల మంత్రుల రెండు రోజుల జాతీయ సమావేశం జరిగింది. ఈ సమావేశాన్ని ప్రధాని వర్చువల్ విధానంలో ప్రారంభించారు. కాలుష్య నియంత్రణ మరియు నివారణపై సమాంతర సెషన్లో, నేషనల్ క్లీన్ ఎయిర్ ప్రోగ్రామ్  కింద విడుదల చేసిన ‘స్వచ్ఛ్ వాయు సర్వేక్షణ్- ర్యాంకింగ్ ఆఫ్ సిటీస్’ మార్గదర్శకాల గురించి రాష్ట్రాలకు తెలియజేయబడింది. పర్యావరణం, అటవీ, వాతావరణ మార్పుల మంత్రి మార్గదర్శకత్వంలో, జాతీయ స్వచ్ఛమైన గాలి కార్యక్రమం  కింద 2025-26 నాటికి వాయు కాలుష్యం 40 శాతం వరకు తగ్గించేలా రూపొందించిన నగర కార్యాచరణ ప్రణాళికలను అమలు చేయడం కోసం.. దేశంలోని దాదాపు 131 నగరాలకు ర్యాంకింగ్ను ప్రోత్సహించేలా స్వచ్ఛ వాయు సర్వేక్షణ్ను మంత్రిత్వ శాఖ ప్రారంభించబోతోంది. జనాభా ఆధారంగా 131 నగరాలను మూడు గ్రూపులుగా వర్గీకరించారు. 10 లక్షల కంటే ఎక్కువ జనాభా ఉన్న 47 నగరాలు మొదటి గ్రూపులో ఉన్నాయి. 3 నుండి 10 లక్షల మధ్య జనాభా కలిగిన 44 నగరాలు రెండవ గ్రూపులో ఉన్నాయి. మూడవ గ్రూపులో3
3 లక్షల కంటే తక్కువ జనాభా ఉన్న 40 నగరాలు ఉన్నాయి. ప్రాణ ఆన్లైన్ పోర్టల్లో అందించిన ఫ్రేమ్వర్క్ ప్రకారం నగరాలు తమతమ వివరాలను స్వీయ-అంచనా చేసుకోవాలి. ఈ మూల్యాంకనం ఏటా నిర్వహిస్తారు. ఇందులో భాగంగా ఘన వ్యర్థాల నిర్వహణ, రహదారుల చెత్త నిర్వహణ, నిర్మాణ మరియు కూల్చివేత వ్యర్థాల నిర్వహణ, వాహనాల నుంచి వచ్చే ఉద్గారాల నియంత్రణ, పారిశ్రామిక కాలుష్యానికి సంబంధించి తీసుకున్న కార్యకలాపాలు చర్యల అమలును గురించి ఆయా నగరాలు నివేదించాలి. స్వీయ మూల్యాంకణ మరియు థర్డ్ పార్టీ అసెస్మెంట్ ఆధారంగా ప్రతి గ్రూప్లో అత్యుత్తమ పనితీరు కనబరిచిన 3 నగరాలకు పోటీ సమాఖ్య స్ఫూర్తితో నగదు పురస్కారం అందజేయనున్నారు. ఇది గాలి నాణ్యతను మెరుగుపరిచేందుకు చర్యలు తీసుకోవడానికి పోటీ తత్వంతో కూడిన సమైఖ్య స్ఫూర్తితో కూడిన నిర్మాణాత్మక పోటీని ప్రోత్సహిస్తుంది. ఈ సర్వేక్షన్ నగరాలకు గాలి నాణ్యతను మెరుగుపరచడానికి వారి చర్యలను రూపొందించడానికి గాను ఒక సాధనాన్ని అందిస్తుంది. నగరాలకు ర్యాంక్ ఇవ్వడానికి ఇది గాలి నాణ్యత పారామితుల కొలతపై ఆధారపడి ఉండదు. వివిధ విభాగాలలో ఆయా నగరాలలో వాయు నాణ్యతను మెరుగుపరచడానికి నగరాలు తీసుకున్న చర్యలపై ఇది ఆధారపడి ఉంటుంది. నగరాలు తీసుకున్న చర్యలు గాలి నాణ్యతను మెరుగుపరుస్తాయి. ఈ విధంగా, ఇది గాలి నాణ్యతను మెరుగుపరచడానికి ప్రణాళిక అమలు సాధనాన్ని అందిస్తుంది మరియు గాలి నాణ్యతను మెరుగుపరచడానికి నగరాలు తమ చర్యలను ఎంత మెరుగ్గా సమలేఖనం చేశాయనే దాని గురించి అంచనాను తెలియపరుస్తుంది. పర్యావరణ, అటవీ, వాతావరణ మార్పు మంత్రిత్వ శాఖ నిర్వహించిన జాతీయ సదస్సులో దేశ వ్యాప్తంగా పర్యావరణ, అటవీ మరియు వాతావరణ మార్పుల మంత్రులు పాల్గొన్నారు. రాష్ట్ర అటవీ, పర్యావరణ మంత్రులు, సంబంధిత రాష్ట్ర కార్యదర్శులు, అలాగే రాష్ట్ర పీసీబీలు / పీసీసీల చైర్మన్లతో పాటు పీసీసీఎఫ్లు కూడా మంత్రిత్వ శాఖలోని సీనియర్ అధికారులతో పాటు రెండు రోజుల జాతీయ సదస్సులో పాల్గొన్నారు.
విదేశీ వ్యవహారాల మంత్రిత్వ శాఖ
వలస పోవడం, మొబిలిటి పార్ట్నర్శిప్ అనే అంశాల పై భారతదేశాని కి, యునైటెడ్ కింగ్డమ్ ఆఫ్ గ్రేట్ బ్రిటన్ ఎండ్ నార్దన్ ఐలండ్ కు మధ్య ఎమ్ఒయు కు ఆమోదం తెలిపిన మంత్రివర్గం
వలస పోవడం, మొబిలిటి పార్ట్నర్శిప్ అనే అంశాల పై భారతదేశ గణతంత్ర ప్రభుత్వానికి, యునైటెడ్ కింగ్డమ్ ఆఫ్ గ్రేట్ బ్రిటన్ ఎండ్ నార్దన్ ఐలండ్ ప్రభుత్వాని కి మధ్య సంతకాలైన ఒక అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఉద్దేశ్యాలు:
విద్యార్థులు, పరిశోధకులు, నైపుణ్యాన్ని సంపాదించుకొన్న వృత్తి నిపుణుల రాక- పోకల ను ప్రోత్సహించేందుకు గాను వీజా ల జారీ ని సరళతరం చేయడం, నియమ విరుద్ధ ప్రవాసానికి, మానవుల ను చట్ట విరుద్ధం గా తరలించడానికి సంబంధించిన అంశాల లో ఉభయ పక్షాల మధ్య సహకారాన్ని పటిష్ట పరచుకోవడం అనేవి ఈ ఎమ్ఒయు ఉద్దేశ్యాలు గా ఉన్నాయి.
ఈ ఎమ్ఒయు భారతీయ విద్యార్థుల కు, విద్యావేత్తల కు, పరిశోధకుల కు, వృత్తిపరమైనటువంటి, ఆర్థిక పరమైనటువంటి కారణాల తో వలస పోయే వారికి మేలు ను చేస్తుంది. దీనితో పాటు రెండు దేశాల లో ఆర్థికాభివృద్ధి ప్రధానమైనటువంటి వివిధ ప్రాజెక్టుల కు తోడ్పాటు ను అందించాలనుకొనే వారికి కూడా వారి కులం, వర్గం, మతం అనే అంశాలను గాని, లేదా వారు మగ వారా లేక ఆడవారా అనే భేదాన్ని ను పట్టించుకోకుండా ఈ ఎమ్ఒయు ఉపయోగకరం గా ఉంటుంది. ఈ ఎమ్ఒయు ప్రతిభావంతులు స్వతంత్రం గా రాక- పోకల ను జరుపుకొనేందుకు వీలు ను కల్పించడం ద్వారా ఇరు దేశాల లో నూతన ఆవిష్కరణల కు సంబంధించిన స్థితిగతుల ను బలపరుస్తుంది.
విదేశీ వ్యవహారాల మంత్రిత్వ శాఖ ఒక సంయుక్త కార్యాచరణ సమూహ పాలన యంత్రాంగాన్ని ఏర్పాటు చేసి, ఈ ఎమ్ఒయు ప్రభావవంతమైన విధం గా అమలు అయ్యేటట్లు నిశితం గా పర్యవేక్షిస్తుంది.
రైల్వే మంత్రిత్వ శాఖ
రైల్వేకి సంబంధించి అంతర్ ప్రభుత్వ సహకారాన్ని మరింత ముందుకుతీసుకువెళ్లేందుకు రెండు అవగాహనా ఒప్పందాలపై సంతకాలు చేసిన ఇండియా,బంగ్లాదేశ్ . ఇండియా , బంగ్లాదేశ్ల మధ్య స్నేహబంధం పునరుద్ధరణ
2022 ఏ ప్రిల్లో బంగ్లాదేశ్ను సందర్శించిన భారతీయ రైల్వే ప్రతినిధి బృందం, ఇటీవల భారత రైల్వే శాఖమంత్రి, బంగ్లాదేశ్ రైల్వేశాఖ మంత్రికి మధ్య 2022 జూన్ 1న జరిగిన సమావేశం దరిమలా ఇరు దేశాలమధ్య స్నేహ సహకారాన్ని మరింత ముందుకు తీసుకువెళ్లేందుకు, అంతర్ ప్రభుత్వ రైల్వే సహకారాన్ని ఇరుదేశాల మధ్య మరింత పెంచేందుకు, ఇండియా ,బంగ్లాదేశ్ల మధ్య రెండు అవగాహనా ఒప్పందాలను రూపాందించారు. ఈ అవగాహనా ఒప్పందాలపై 2022 సెప్టెంబర్ 6న బంగ్లాదేశ్ ప్రధానమంత్రి షేక్ హసీనా భారత పర్యటన సందర్భంగా సంతకాలు చేసి వాటిని ఇచ్చిపుచ్చుకున్నారు.
1.భారతీయ రైల్వే శిక్షణ కేంద్రంలో బంగ్లాదేశ్ రైల్వే ఉద్యోగుల శిక్షణకు సంబంధించి అవగాహనా ఒప్పందం.
ఈ ఎం.ఒ.యు ఉద్దేశం, బంగ్లాదేశ్ రైల్వే ఉద్యోగులకు భారతీయ రైల్వే ఇన్ స్టిట్యూట్ లలో క్షేత్ర సందర్శనతోపాటు శిక్షణ అందించడానికి సంబంధించి ఒక ఫ్రేమ్ వర్క్కు రూపకల్పనచేయడం. ఇందులో డిజైనింగ్, సమన్వయం,సెమినార్ల నిర్వహణ, వర్క్షాప్ల నిర్వహణ, క్లాస్రూమ్ శిక్షణ, క్షేత్రస్థాయి శిక్షణకు ఉద్దేశించినది. భారతీయ రైల్వే బంగ్లాదేశ్ ప్రభుత్వానికి చెందిన రైల్వే మంత్రిత్వశాఖ అధికారులతో సమన్వయం చేసుకుంటూ, అక్కడికి వెళ్లి బంగ్లాదేశ్లో శిక్షణ సదుపాయాలను మెరుగుపరచడానికి , అధ్యయన సదుపాయాలు మెరుగుపరచడానికి చర్యలు తీసుకుంటుంది.
2. బంగ్లాదేశ్ రైల్వేకి ఐటి అప్లికేషన్కు సంబంధించి ఎఫ్.ఒ.ఐ.ఎస్ వంటి ఐటి వ్యవస్థలతో కొలాబరేషన్, ఇతర ఐటి అప్లికేషన్ల విషయంలో అవగాహనా ఒప్పందం. పాసింజర్ టికెటింగ్, రవాణా కార్యకలాపాలు, కంట్రోల్ ఆఫీస్, రైల్వే ఎంక్వయిరీ వ్యవస్థ, అసెట్ మేనేజ్మెంట్ డిజిటైజేషన్, బంగ్లాదేశ్ హెచ్ ఆర్ ఫైనాన్స్ మౌలికసదుపాయాలకు సంబంధించి భారత ప్రభుత్వ రైల్వే మంత్రిత్వశాఖ సెంటర్ ఫర్ రైల్వే ఇన్ఫర్మేషన్ సిస్టమ్  ద్వారా ఐటి సొల్యూషన్ ను అందజేస్తుంది.
రసాయనాలు, ఎరువుల మంత్రిత్వ శాఖ
దేశంలో ఎరువులు అవసరానికి తగినంత ఉన్నాయి: కేంద్ర ఎరువుల శాఖ మంత్రి శ్రీ సదానంద గౌడ
రానున్న ఖరీఫ్ సీజన్ కోసం కేంద్ర రసాయన మరియు ఎరువులు శాఖ పరిధిలోని ఎరువుల విభాగం కృషి చేస్తోందని, సీజనాటికల్లా దేశంలో తగినంత ఎరువుల నిల్వలు ఉంటాయని ఆ శాఖ మంత్రి వర్యులు శ్రీ డివి సదానంద గౌడ ఒక ట్వీట్లో తెలిపారు.
రైతులకు సరియైన సమయంలో ఎరువులను అందించడానికి ఎరువుల ఉత్పత్తి, రవాణా మరియు అందుబాటులో ఉంచడం గురించి సూక్ష్మంగా పరిశీలిస్తున్నట్లు, అలాగే అన్ని రాష్ట్ర ప్రభుత్వాలతో మరియు కేంద్ర రైల్వే మంత్రిత్వ శాఖతో ఈ విషయంలో తగిన సమాచార సంబంధాలను కలిగి ఉన్నట్లు ఆయన తెలిపారు.
కర్ణాటక గురించి చేసిన ప్రత్యేక ట్వీట్లో ఇప్పటి వరకు కర్ణాటకలో విత్తనాలు, ఎరువులు మరియు పురుగు మందుల కొరత లేదని, రాష్ట్రంలో నెలకు 2.57 లక్షల టన్నుల ఎరువుల అవసరం ఉండగా ప్రస్తుతం 7.3 లక్షల టన్నుల నిల్వ ఉన్నట్లు శ్రీ సదానంద గౌడ తెలిపారు.
నంగల్, భటిండా, పానిపట్ మరియు విజయ్పూర్లలోని ఎరువుల తయారీ కర్మాగారాలు పూర్తి సామర్థ్యంతో పనిచేస్తున్నట్లు ఎరువుల శాఖ పరిధిలో ఉన్న జాతీయ ఎరువుల లిమిటెడ్-ఎన్ఎఫ్ఎల్, పిఎస్యు తెలిపింది. రైతుల అవసరాల కోసం యూరియాను ఎప్పటికప్పుడు మార్కెట్లోనికి పంపిస్తున్నట్లు తెలిపింది.
హోం మంత్రిత్వ శాఖ
కేంద్ర సాయుధ పోలీసు బలగాల  ఆధునీకరణ ప్లాన్ 4ను ప్రధానమంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం ఆమోదించింది.
కేంద్ర హోం మంత్రి అమిత్ షా నేతృత్వంలో 01-02-2022 నుంచి 31-03-2026 మధ్య కేంద్ర హోంమంత్రిత్వశాఖ రూ 1523 కోట్ల రూపాయల కేటాయింపుతో ఆధునీకరణ ప్రణాళికను అమలు చేయనుంది.
సిఎపిఎఫ్ల మొత్తం సామర్ధ్యం, సన్నద్ధత పెంపునకు ఈపథకం వీలుకలిగిస్తుంది.
కేంద్ర ప్రభుత్వం కేంద్ర సాయుధ బలగాల  ఆధునీకరణ పథకం 3 కు కొనసాగింపుగా ఆధునీకరణ ప్లాన్ 4ను ప్రభుత్వం ఆమోదించింది.
ఆధునీకరణ పథకం 4 కింద సిఎపిఎఫ్ మొత్తం రూ 1523 కోట్ల రూపాయల కేటాయింపులతో కేంద్ర హోంమంత్రిత్వశాఖ కేంద్ర హోంమంత్రి శ్రీ అమిత్ షా మార్గనిర్దేశంలో 01-02-2022 నుంచి 31-03-2026 వరకు అమలు చేస్తారు. ఈ పథకం కింద సిఎపిఎఫ్కు ఆధునిక ఆయుధాలు, వాటి అవసరాలకు అనుగుణంగా పరికరాలను సమకూరుస్తారు. వివిధ ప్రాంతాలలో వాటిని నియమించడానికి సంబంధించి వాటి అవసరాలకు అనుగుణంగా తీర్చిదిద్దుతారు. దీనికి తోడు ఐటి సొల్యూషన్స్ను అప్ గ్రేడ్ చేసి దానిని సిఎపిఎఫ్కు సమకూరుస్తారు.
ఈ పథకం అమలు సిఎపిఎఫ్ మొతత్ం నిర్వహణా సామర్ధ్యాన్ని, సన్నద్ధతను మెరుగుపరుస్తుంది. ఇది దేశంలో అంతర్గత భద్రత పరిస్థితిపై సానుకూల ప్రభావం చూపుతుంది. అలాగే అంతర్జాతీయ సరిహద్దులవద్ద, అధీన రేఖ వద్ద, వాస్తవాధీన రేఖ వద్ద అలాగే వివిధ ప్రాంతాలలో అంటే వామపక్ష తీవ్ర వాదం, జమ్ము కాశ్మీర్, లద్దాక్, చొరబాట్ల ప్రభావం కల ఈశాన్య రాష్ట్రాల వంటి సవాళ్లు ఎదుర్కొనే ప్రాంతాలలో ప్రభుత్వ సామర్ధ్యాన్ని పెంచడానికి దీనితో వీలు కలుగుతుంది.
సమాచార, ప్రసార మంత్రిత్వ శాఖ
శ్రీనగర్ దూరదర్శన్ కేంద్రాన్ని సందర్శించి మీడియా యూనిట్లపనితీరును, స్వచ్ఛత 2.0 ప్రత్యేక ప్రచారాన్ని సమీక్షించిన కేంద్ర సమాచార ప్రసార శాఖ సహాయమంత్రి డాక్టర్ ఎల్.మురుగన్
కేంద్ర సమాచార ప్రసార శాఖసహాయమంత్రి డాక్టర్ ఎల్.మురుగన్ 2022 అక్టోబర్ 28న శ్రీనగర్ దూరదర్శన్ కేంద్రాన్ని సందర్శించారు. ఈ సందర్భంగా సమాచార ప్రసార మంత్రిత్వశాఖపరిధిలోని ఆలిండియా రేడియో, దూరదర్శన్, ప్రెస్ ఇన్ఫర్మేషన్బ్యూరో, సెంట్రల్ బ్యూరో ఆఫ్ కమ్యూనికేషన్ల పనితీరును సమీక్షించారు.దూరదర్శన్ డిడిజి శ్రీ ఎస్.సంజీవ్, ఆలిండియా రేడియో డిడిజి శ్రీ అజయ్ కె. దోహారె, పిఐబి, సబిసి ఎడిజి  శ్రీ రాజిందర్ చౌదరి, ఇతర మీడియా యూనిట్ల సీనియర్ అధికారులు ఈ సమీక్షా సమావేశంలో పాల్గొన్నారు. ఈ సంస్థలు సాధించిన విజయాలపైన, ఈ మీడియా యూనిట్లు మరింతగా తమ సేవలను మెరుగుపరచడంలో ఎదురవుతున్న ఇబ్బందులపైన ప్రజంటేషన్లు ఇచ్చారు.
ఈ సమీక్ష సందర్భంగా డాక్టర్.ఎల్.మురుగన్ అధికారులతో మాట్లాడి, వివిధ అంశాలపై వారికి మార్గదర్శనం చేయడంతోపాటు జమ్ముకాశ్మీర్ లో అమలుచేస్తున్న వివిధ ప్రభుత్వ కార్యకలాపాలపై కవరేజ్ని మెరుగుపరిచేందుకు తగిన సూచనలు చేశారు. డాక్టర్ మురుగన్చేసిన సూచనలు, జారీ చేసిన ఆదేశాలలోని ముఖ్యాంశాలు కిందివిధంగా ఉన్నాయి.
1. మీడియా యూనిట్లు, భారతప్రభుత్వం, ప్రధానమంత్రి కార్యాలయం చేపట్టిన అభివృద్ధి కార్యక్రమాలపై మరింత దృష్టిపెట్టి క్షేత్రస్థాయినుంచి కవరేజ్ ఇవ్వాలి. ఈ అభివృద్ధికార్యక్రమాలపై లబ్ధిదారుల నుంచి స్పందనను ప్రజలకు అందించాలి.
2. ఇలాంటి అభివృద్ధికార్యక్రమాల విజయగాధలను క్షేత్రస్థాయినుంచి గ్రహించి వాటికి ప్రాధాన్యతనివ్వాలి.
3. జిల్లాస్థాయిలో అభివృద్ధికార్యక్రమాలపై మరింత దృష్టిపెట్టాలి.అలాంటి అభివృద్ధి కార్యక్రమాల ఫలితంపై సమీక్ష చేయాలి.
4.భారత ప్రభుత్వం జమ్ముకాశ్మీర్ కేంద్రపాలిత ప్రాంత అభివృద్ధిపై మరింత శ్రద్ధ పెడుతున్నది. వివిధ మంత్రిత్వశాఖల మంత్రులు తరచూ ఈ ప్రాంతాన్ని సందర్శించి అభివృద్ధికార్యక్రమాల అమలు తీరును సమీక్షిస్తున్నారు. ప్రభుత్వం తీసుకుంటున్న ఈ చర్యలకు మీడియా యూనిట్లు మరింత కవరేజ్,పబ్లిసిటీ ఇవ్వాల్సిందిగా ఆదేశించారు.
డాక్టర్ మురుగన్, స్వచ్ఛతా ప్రచారం 2.0 అమలు పురోగతిపైకూడా సమీక్షనిర్వహించారు. ఈ కార్యక్రమాన్ని అన్ని మీడియా యూనిట్లు 2022 అక్టోబర్ 2నుంచి చేపట్టాయి. దీనిని ప్రజెంటేషన్ల ద్వారా సమీక్షించారు. అనంతరం మంత్రి శ్రీనగర్ దూరదర్శన్ కేంద్రం ఆఫీస్ బ్లాక్ను సందర్శించారు. ఆ ప్రాంగణాన్ని పరిశీలించి స్వచ్ఛతా కార్యక్రమాలను మరింత మెరుగు పరిచేందుకు ,దాని నిర్వహణకు సంబంధించి పలు సూచనలు చేశారు.
యు పి ఎస్ సి
నవంబర్ నెల యు.పి.ఎస్.సి ద్వారా నియామక ఫలితాలు ఖరారు
నవంబర్, 2022 నెలలో ‘యూనియన్ పబ్లిక్ సర్వీస్ కమిషన్’  ద్వారా కింది రిక్రూట్మెంట్ పలు ఫలితాలు ఖరారు చేయబడ్డాయి. సిఫార్సు చేసిన అభ్యర్థులకు తమ ఖరారు విషయం వ్యక్తిగతంగా పోస్ట్ ద్వారా తెలియజేయబడింది. ఇందుకు సంబంధించిన వివరాలను తెలుసుకునేందుకు ఈ కింది లింక్ పైన క్లిక్ చేయండి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
అన్ని సైన్సు మంత్రిత్వ శాఖలు, డిపార్ట్ మెంట్లతో తొలిసారి సంయుక్త సమావేశాన్ని నిర్వహించిన కేంద్ర మంత్రి డాక్టర్ జితేంద్ర సింగ్
వివిధ మంత్రిత్వ శాఖలు, డిపార్ట్మెంట్లకు సంబంధించిన శాస్త్రవేత్తలు అందరూ పరిశోధన& అభివృద్ధి రంగంలో సహకారాన్ని పెంచుకోవాలని, తద్వారా మనం దిగుమతులపై ఆధారపడడం తగినంతగా తగ్గించుకోవచ్చని, కేంద్ర శాస్త్ర సాంకేతిక శాఖ సహాయ మంత్రి , ఎర్త్ సౌన్సెస్  శాఖ, ప్రధానమంత్రి కార్యాలయం, సిబ్బంది, ప్రజా సమస్యలు, పింఛన్లు, అణు ఇంధనం, అంతరిక్ష శాఖల సహాయ మంత్రి డాక్టర్ జితేంద్ర సింగ్ బుధవారం పిలుపిచ్చారు.
నేడు అన్ని శాస్త్ర సంబంధిత మంత్రిత్వ శాఖలు, డిపార్ట్ మెంట్లతో ఏర్పాటు చేసిన తొలి సంయుక్త సమావేశంలో మాట్లాడుతూ, పరిశోధన, అభివృద్ధి కార్యకలాపాల నిమిత్తం సైన్స్కు సంబంధించిన అన్ని మంత్రిత్వ శాఖల మధ్య సహకారాన్ని మరింత పెంచుకోవాలని అలాగే పరిశ్రమలు, కార్పొరేట్ సంస్థలతో కూడా సమన్వయాన్ని పెంచుకోవాల్సిన అవసరాన్ని మంత్రి నొక్కి చెప్పారు. శాస్త్రీయ, మానవ వనరుల రంగంలో ప్రస్తుతమున్న సహకారాన్ని క్రమబద్ధం చేయాల్సిన అవసరం ఉందని, సాధ్యమైనంత వేగంగా సంస్థాగత విధానానికి రూపాన్ని ఇచ్చేందుకు కృషి చేయాలని మంత్రి పేర్కొన్నారు. ప్రైవేటు రంగ పరిశ్రమలు కొనసాగిస్తున్న అద్భుత పరిశోధన, అభివృద్ధి కృషిని డాక్టర్ సింగ్ ప్రశంసించారు.
వివిధ సైన్స్ మంత్రిత్వ శాఖలు జాతి నిర్మాణానికి చెప్పుకోదగిన విధంగా దోహదం చేస్తున్నారని పట్టి చూపుతూ, అయితే వారు ఒంటరిగా పని చేయకూడదని మంత్రి అన్నారు. శాస్త్రీయ కృషి అనేది పౌరులను కేంద్రంగా పెట్టుకొని జరగాలన్న ప్రధాన మంత్రి ఆదేశాన్నిప్రస్తావిస్తూ, అన్ని సైన్సు మంత్రిత్వ శాఖలు, డిపార్ట్మెంట్ల పని తీరు సామాన్య మానవుడి జీవితాలను ప్రభావితం చేయాలని డాక్టర్ సింగ్ అభిప్రాయపడ్డారు.
ఈ మేధో మథన కార్యక్రమంలో ప్రభుత్వ ప్రిన్సిపల్ సైంటిఫిక్ అడ్వైజర్ ప్రొఫెసర్ కె. విజయ రాఘవన్, అణు ఇంధనం, శాస్త్ర సాంకేతికత, ఎర్త్ సైన్సెస్, బయోటెక్నాలజీ శాఖకు చెందిన కార్యదర్శులు, ఇతర సీనియర్ శాస్త్రవేత్తలు పాల్గొన్నారు. ఈ సమావేశంలో దృశ్య మాధ్యమం ద్వారా పాల్గొన్న ఇస్రో చైర్మన్, అంతరిక్ష శాఖ కార్యదర్శి డాక్టర్ శివన్, ఇటువంటి సహకార ప్రాముఖ్యతను పునరుద్ఘాటించారు.
సమావేశం ముగింపు సెషన్ లో మాట్లాడుతూ, వ్యవస్థాగత విధానాన్ని రూపొందించేందుకు ఇటువంటి అంతర్ మంత్రిత్వ శాఖ సమావేశాలు ప్రతి నెల నిర్వహిస్తామన్నారు. తదనంతరం ఇటువంటి సహకారాన్ని ప్రభుత్వానికి ఆవల కూడా విస్తరించేలా కృషి చేస్తామని మంత్రి చెప్పారు.